Bitcoin is die skepping van ’n anonieme kundige of span kundiges onder die skuilnaam Satoshi Nakamoto. In 2009 het hulle ’n wiskundige proses ontwikkel om onvervalsbare elektroniese betaaleenhede te skep en ’n rekenaarprogram geskryf wat ’n maksimum van 21 miljoen van hierdie eenhede skep.
Sny ’n mens deur al die kompleksiteit, dan kom Bitcoin op die volgende neer: ’n digitale eenrigtingjoernaal vir 21 miljoen digitale munte is geskep, waarop enigeen wat die voorwaardes nakom ’n inskrywing kan maak, maar waarvan niemand iets kan uitvee nie. Boonop word kopieë van hierdie joernaal op deelnemers se rekenaars reg oor die wêreld en selfs in satelliete gestoor en regstreeks opgedateer, sodat dit in praktyk onmoontlik is om die rekords te vernietig.
Gaan die land of pres. Jacob Zuma Dinsdag die blues hê na afloop van die mosie van wantroue? Terwyl Zuma se draadjie baie skielik geknip kan word, is ’n neerlaag vir die kiesers nie so finaal nie, en kan die saak weer ’n draai in die howe gaan maak.
Die uitdrukking “Oranje, blanje, blues” verwys onder meer na Max du Preez se eertydse publikasie, die Vrye Weekblad, dan na ’n liedjie en verder na ’n skildery van Eugene Wicht wat die onsekerheid van minderheidsgroepe ná die 1994-verkiesing uitbeeld.
Dit is duidelik dat die werklike Zuma-verwysing in die “blues”-vervanging van die blou lê. Iemand wat die “blues” het, voel nie opgewek, energiek of optimisties nie. Hy voel eerder of hy depressie het, of hartseer is.